2. ปัจจัยความเสี่ยง

ในการดำเนินธุรกิจผลิตสินค้าพลาสติก บริษัทฯ
ต้องเผชิญกับปัญหาและอุปสรรคมากมายรวมถึงคู่แข่งขันที่มีมากและค่อนข้างรุนแรงจากสภาพแวดล้อมทางธุรกิจที่เปลี่ยนไปโดยเฉพาะคู่แข่งจากประเทศจีน
เนื่องจากประเทศจีนมีต้นทุนการผลิตค่อนข้างต่ำโดยเฉพาะเรื่องของค่าแรง บริษัทฯ
ได้เล็งเห็นถึงความสำคัญและความจำเป็นในการปรับเปลี่ยนกลยุทธ์และแนวทางการบริหารจัดการแบบสมัยใหม่
โดยเฉพาะอย่างยิ่งการนำระบบธรรมาภิบาล
ระบบการควบคุมภายในและการบริหารความเสี่ยงที่ดีเข้ามาเพิ่มประสิทธิภาพการบริหารงานอย่างมืออาชีพ
โปร่งใส ตรวจสอบได้ เป็นธรรมและเกิดประโยชน์สูงสุดต่อทุกฝ่ายที่เกี่ยวข้อง รวมทั้งสาธารณชน
ผู้ลงทุน และผู้ถือหุ้น

ทั้งนี้บริษัทได้ตระหนักถึงความสำคัญของการบริหารความเสี่ยงภายใต้การเปลี่ยนแปลงที่ส่งผลกระทบต่อธุรกิจทั้งจากปัจจัยภายในและภายนอก
โดยถือว่าการบริหารความเสี่ยงเป็นองค์ประกอบที่สำคัญของทุกกระบวนการในการดำเนินธุรกิจของ
UP และต้องมีความเชื่อมโยงกันทุกระดับ จึงได้กำหนดเป็นนโยบายบริหารความเสี่ยงทั้งองค์กร
พนักงานทุกคนต้องปฏิบัติตาม
และมีการจัดตั้งคณะกรรมการบริหารความเสี่ยงเพื่อทำหน้าที่บริหารความเสี่ยงในภาพรวมให้เกิดประโยชน์สูงสุด
สำหรับการบริหารความเสี่ยงในระดับองค์กรจะมีการบริหารจัดการอย่างเป็นระบบภายใต้การกำกับดูแลของกรรมการผู้จัดการ
และความเสี่ยงในระดับปฏิบัติงานจะอยู่ภายใต้การกำกับดูแลของผู้บริหารที่รับผิดชอบการปฏิบัติงานในหน่วยงานนั้น
ๆ
โดยถือเป็นหน้าที่รับผิดชอบของทุกหน่วยงานในการจัดการและควบคุมความเสี่ยงให้อยู่ในระดับที่ยอมรับได้

สำหรับเครื่องมือทางการเงินที่สำคัญของบริษัทฯ
และบริษัทย่อยตามที่นิยามอยู่ในมาตรฐานการบัญชีฉบับที่ 107
“การแสดงรายการและการเปิดเผยข้อมูลสำหรับเครื่องมือทางการเงิน”
ประกอบด้วยเงินสดและรายการเทียบเท่าเงินสด ลูกหนี้การค้า และเงินลงทุน บริษัทฯ
และบริษัทย่อยมีความเสี่ยง และมีนโยบายในการบริหารความเสี่ยงดังนี้

1.  ความเสี่ยงด้านกลยุทธ์การดำเนินธุรกิจ

เพื่อรักษาอัตราการเติบโตทางธุรกิจอย่างต่อเนื่อง
ควบคู่กับการสร้างความมั่นคงทางด้านธุรกิจพลาสติก

ได้กำหนดเป้าหมายในการเป็นบริษัทผลิตพลาสติกที่มีศักยภาพการแข่งขันระดับโลก
รวมถึงเป้าหมายในการให้

บริการเพื่อทำให้ลูกค้าของเราพอใจ บนพื้นฐานการปรับปรุงอย่างต่อเนื่อง
และให้บรรลุเป้าหมายดังกล่าว จึงมี

การกำหนดแผนกลยุทธ์ของแต่ละหน่วยงานโดยมุ่งเน้นการรักษาความสามารถเชิงแข่งขันและนำความได้เปรียบ

ในทางการแข่งขันมาใช้ในการสร้างมูลค่าเพิ่มให้กับธุรกิจ
และเป็นพื้นฐานสำคัญขององค์กรสู่ความเป็นเลิศอย่าง

ยั่งยืนต่อไปในอนาคต

2.  ความเสี่ยงเกี่ยวกับทรัพย์สิน

ทรัพย์สินของบริษัทที่เป็นสินทรัพย์ถาวรอันได้แก่ อาคารและเครื่องจักร บริษัทฯ
และบริษัทย่อยได้ประกันอุบัติภัยและอัคคีภัยตามมูลค่าที่คิดว่าเหมาะสม
เพื่อป้องกันความเสี่ยงจากอุบัติภัย และอัคคีภัยไว้แล้ว

3.  ความเสี่ยงจากวัตถุดิบที่มีความสำคัญต่อการผลิต

  บริษัทฯ ซื้อเม็ดพลาสติก 100% เป็นการสั่งซื้อจากตัวแทนในประเทศ
  โดยการซื้อเป็นสกุลเงินบาทราคาเม็ดพลาสติกในตลาดโลกมีผลกระทบอย่างมากต่อต้นทุนวัตถุดิบของสินค้าพลาสติก
  เนื่องจากเม็ดพลาสติกเป็นผลพลอยได้จากการกลั่นน้ำมันดิบ
  หากราคาน้ำมันดิบในตลาดโลกสูงขึ้นก็มีผลทำให้
  ราคาเม็ดพลาสติกเพิ่มสูงขึ้นรวมถึงต้นทุนการผลิตที่เพิ่มขึ้นตามด้วยดังนั้นความผันผวนที่แตกต่างกันออกไปตามสภาพตลาดและปัจจัยอื่นๆ
  เช่น ระดับของอุปสงค์และอุปทาน อัตราแลกเปลี่ยนเงินตราต่างประเทศ เป็นต้น ดังนั้น
  หากราคาเม็ดพลาสติกในตลาดโลกสูงขึ้นก็จะทำให้ราคาเม็ดพลาสติกในประเทศสูงขึ้นตามไปด้วยซึ่งบริษัทฯ
  มีแนวทางรองรับความเสี่ยงดังนี้

1.  มีการตรวจสอบและเปรียบเทียบราคาเม็ดพลาสติกจากผู้ขายมากกว่า 1 ราย ก่อนการสั่งซื้อ

2.  ติดตามแนวโน้มราคาเม็ดพลาสติกจากผู้ขายภายในประเทศและต่างประเทศ

3.  หากมีการขึ้นราคาของเม็ดพลาสติก บริษัทฯ
    ไม่ต้องรับภาระความเสี่ยงจากความผันผวนของราคาเม็ดพลาสติกเนื่องจากผู้ว่าจ้างได้ตกลงร่วมกันจะเป็นผู้รับความเสี่ยงนั้นโดยการรับภาระจากการปรับราคาของผลิตภัณฑ์ตามการเปลี่ยนแปลงของราคาวัตถุดิบ

    1.  ความเสี่ยงจากอัตราแลกเปลี่ยน

  บริษัทฯ และบริษัทย่อยพิจารณาว่าความเสี่ยงจากอัตราแลกเปลี่ยนอยู่ในระดับต่ำ
  เนื่องจากปริมาณของรายการที่เป็นเงินตราต่างประเทศซึ่งเกิดขึ้นในระหว่างปีมีน้อยรายการและจำนวนเงินของแต่ละรายการเป็นจำนวนที่ค่อนข้างต่ำ

2.  ความเสี่ยงจากอัตราดอกเบี้ย

  บริษัทฯ และบริษัทย่อย
  มีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากธนาคารและตั๋วเงินคลัง
  อย่างไรก็ตาม
  เนื่องจากสินทรัพย์และหนี้สินทางการเงินส่วนใหญ่ไม่มีดอกเบี้ยหรือมีอัตราดอกเบี้ยที่ปรับขึ้นลงตามอัตราตลาด
  หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบันความเสี่ยงจากอัตราดอกเบี้ยของบริษัทฯ
  และบริษัทย่อยจึงอยู่ในระดับต่ำ

2.6 ความเสี่ยงด้านการให้สินเชื่อ

  บริษัทฯ และบริษัทย่อยมีการจัดการความเสี่ยงด้านการให้สินเชื่อที่เกี่ยวเนื่องกับลูกหนี้การค้า
  ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
  ดังนั้นบริษัทฯไม่คาดว่าจะได้รับความเสียหายที่เป็นสาระสำคัญจากการให้สินเชื่อ นอกจากนี้
  การให้สินเชื่อของบริษัทฯ
  ไม่มีการกระจุกตัวเนื่องจากบริษัทฯมีฐานของลูกค้าที่หลากหลายและมีอยู่จำนวนมากราย
  จำนวนเงินสูงสุดที่บริษัทฯ
  อาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าที่แสดงอยู่ในงบแสดงฐานะการเงิน